पड़ोसी के घर बॉल उठाने गई थी, पिता ने सवाल किया तो उस पर भी गोलियां चलाईं
Carolina Gun Violence अमेरिका के नॉर्थ कैरोलिना में एक आदमी ने 6 साल की बच्ची और उसके परिजनों पर गोली चला दी। दरअसल, गुरुवार को बच्ची अपने घर के बाहर बास्केटबॉल खेल रही थी।
अमेरिका के नॉर्थ कैरोलिना में एक आदमी ने 6 साल की बच्ची और उसके परिजनों पर गोली चला दी। दरअसल, गुरुवार को बच्ची अपने घर के बाहर बास्केटबॉल खेल रही थी। तभी उसकी बॉल लुढ़ककर पड़ोसी के यार्ड में चली गई। इस पर आरोपी ने बच्ची पर चिल्ला दिया। इस पर बच्ची के पिता से उसकी बहस हो गई और उसने फायरिंग शुरू कर दी।
इस दौरान एक गोली पिता की पीठ पर लगी और एक बच्ची के चेहरे को छूकर निकली। उनकी मां को भी हाथ पर चोट आई है। फिलहाल पुलिस ने आरोपी को गिरफ्तार कर लिया है। बच्ची के पिता को अस्पताल में भर्ती कराया गया है।
गोली चलाने के बाद फ्लोरिडा भागा आरोपी, गिरफ्तार
नॉर्थ कैरोलिना की गैस्टन काउंटी में एक 6 साल की बच्ची अपने घर के बाहर बास्केटबॉल खेल रही थी। इस दौरान उसकी बॉल पास में रहने वाले रॉबर्ट लुइस सिंगलटरी के घर के यार्ड में चली जाती है। जब बच्ची अपनी बॉल लेने गई तो आरोपी उस पर चिल्लाने लगा। बच्ची ने घर लौटकर अपने पिता को इस बारे में बताया। पिता ने पड़ोसी के घर जाकर उससे बच्ची को डांटने के लिए मना किया। इस पर रॉबर्ट गन लेकर बाहर आया और उसने फायरिंग शुरू कर दी।
CNN के मुताबिक, घटना के बाद आरोपी वहां से फरार हो गया था। पुलिस ने शाम करीब 7 बजे उसे फ्लोरिडा के हिल्सबॉरो काउंटी से गिरफ्तार किया। आरोपी के घर से बंदूक बरामद हुई है। पुलिस ने उस पर मर्डर, हथियार रखने और लोगों को हमला करने के आरोप में केस दर्ज किया है। आरोपी को शुक्रवार को कोर्ट के सामने पेश किया जाएगा।
बच्ची बोली- उन्हें जेल भेजो
बच्ची की मां ने बताया- मेरी बेटी बास्केटबॉल नहीं खेल रही थी। वो सिर्फ साइकिल चला रही थी और वहां मौजूद बाकी बच्चे बास्केटबॉल खेल रहे थे। डॉक्टर ने मेरी बेटी के चहरे से बुलेट फ्रेग्मेंट्स निकाले हैं। अब वो ठीक है। वहीं घटना के बाद मीडिया से बात करते हुए बच्ची ने कहा- मैं समय पर वहां नहीं पहुंच पाई तो उन्होंने मेरे पापा पर गोली चला दी। उन्हें जेल जाना चाहिए।
गर्लफ्रेंड को भी किडनैप कर चुका है आरोपी
गैस्टन काउंटी में रह रहे लोगों ने बताया कि आरोपी इससे पहले भी सोसाइटी के बच्चों पर बेवजह चिल्ला चुका है। घटना के बाद से इलाके में डर का माहौल है। पुलिस रिकॉर्ड्स के मुताबिक, आरोपी रॉबर्ट पर दिसंबर में अपनी गर्लफ्रेंड को किडनैप करके उस पर हमला करने के मामले में भी केस दर्ज है।
ये खबरें भी पढ़ें...
US में बर्थडे पार्टी में फायरिंग, 6 टीनएजर्स की मौत: अमेरिका में इस साल मास शूटिंग की 139 घटनाएं
अमेरिका के अल्बामा राज्य के डेडविले में रविवार को फायरिंग के दौरान 6 नाबालिगों की मौत हो गई। 20 लोग घायल हुए। ज्यादातर घायल नाबालिग ही हैं। घटना एक टीनएजर की बर्थडे पार्टी के दौरान हुई। 6 नाबालिगों के शव मैदान में देखे गए। आरोपी भी नाबालिग बताया जा रहा है। पूरी खबर पढ़ें... 
अमेरिकी स्कूल में गोलीबारी, 6 की मौत: पूर्व ट्रांसजेंडर स्टूडेंट ने 2 राइफलों से फायरिंग की, मारी गई
अमेरिका के नैशविले में एक स्कूल में सोमवार सुबह हुई फायरिंग में 3 छात्रों समेत 6 लोगों की मौत हो गई। सुबह 10:30 बजे हमलावर ऑड्री हेल ने राइफल और हैंडगन से द कोवेनेंअ स्कूल में फायरिंग शुरू कर दी। पूरी खबर पढ़ें...